open-index/open-wikipedia-markdown huggingface dataset:
Surinam under Sommer-OL 1972

**[[Surinam]]** deltok under Sommer-OL 1972. To mannlige sportsutøvere fra Surinam deltok i friidrett og judo under Sommer-OL 1972 i München. Dette var tredje gangen Surinam deltok i et OL, de vant ikke noen medaljer. 

## Medaljer

## Referanser


## Eksterne lenker
*
Trinidad og Tobago under Sommer-OL 1972

**Trinidad under Sommer-OL 1972**. Tjue sportsutøvere, alle menn, fra Trinidad og Tobago deltok i fire sporter, friidrett, seiling, sykling og svømming under Sommer-OL 1972 i München. De vant ikke noen medaljer. 
   
## Medaljer
Uruguay under Sommer-OL 1972

**Uruguay under Sommer-OL 1972**. Tretten sportsutøvere, ti menn og tre kvinner, fra Uruguay deltok i fem sporter under Sommer-OL 1972 i München. De vant ikke noen medaljer.
Venezuela under Sommer-OL 1972

**Venezuela under Sommer-OL 1972**. Tjuetre sportsutøvere, tjue menn og tre kvinner fra Venezuela deltok i fire sporter under Sommer-OL 1972 i München. De vant ingen medaljer. Bokseren Francisco Rodríguez var Venezuelas flaggbærer under åpningsseremonien.
  
## Medaljer

## Eksterne lenker
*  Venezuela at the 1972 München Summer Games  på Sports-reference.com/olympics
Puerto Rico under Sommer-OL 1972

**Puerto Rico under Sommer-OL 1972**. Femtiåtte sportsutøvere fra Puerto Rico deltok i elleve sporter under Sommer-OL 1972 i München. De vant ikke noen medaljer. 

## Medaljer

   
## Eksterne lenker
* Resultater og profilside  på sports-reference.com
De amerikanske Jomfruøyer under Sommer-OL 1972

**De amerikanske Jomfruøyer under Sommer-OL 1972**. Tjue sportsutøvere fra De amerikanske Jomfruøyer deltok i fire sporter, boksing, friidrett, seiling og skyting under Sommer-OL 1972 i München. De amerikanske Jomfruøyer, som deltok for andre gang i et OL, vant ikke noen medaljer.  
  
## Medaljer

## Eksterne lenker
* OL-resultater på Sports-reference.com
Khmer-republikken under Sommer-OL 1972

**Kambodsja under Sommer-OL 1972**. Kambodsja deltok under navnet Khmer-republikken under Sommer-OL 1972 i München, og ti sportsutøvere deltok i tre grener. Det var tredje gangen Kambodsja deltok i et OL, de vant ingen medaljer.

## Medaljer

## Eksterne lenker
* Resultater og profilside  på sports-reference.com
Ceylon under Sommer-OL 1972

**Ceylon under Sommer-OL 1972**. Fire mannlige sportsutøvere fra Ceylon deltok i to sporter, friidrett og skyting under Sommer-OL 1972 i München. Ceylon, som deltok for sjuende gang i et OL, vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Republikken Kina under Sommer-OL 1972

**Republikken Kina under Sommer-OL 1972**. Tjueto sportsutøvere fra Republikken Kina deltok i ti sporter under Sommer-OL 1972 i München. De vant ikke noen medaljer.
Hongkong under Sommer-OL 1972

**Hongkong under Sommer-OL 1972**. Ti sportsutøvere fra Hongkong deltok i fem grener under Sommer-OL 1972 i München. Det var sjette gangen Hongkong deltok i et OL, de vant ingen medaljer.  
 
## Medaljer

         
## Eksterne lenker
* Resultater og profilside  på sports-reference.com
Harriet Elisabeth Berg

**Harriet Elisabeth Berg** (født 1964) er en norsk politiker (V) og embetskvinne.

Berg var statssekretær i Nærings- og handelsdepartementet under næringsminister Lars Sponheim fra oktober 1997 til 2000 og hun har hatt sentrale posisjoner i Telenor, blant annet som direktør for myndighetskontakt.

Hun studerte internasjonal politikk og statsvitenskap ved Columbia University 1989–91, og fikk deretter ansettelse i  Utenriksdepartementet, og gikk en tid tilbake til UD før hun i 2001 fikk ansettelse i Telenor som leder for Brüssel-kontoret fram til 2008, og deretter som ansvarlig for myndighetskontakt globalt.

Berg har vært leder for NHOs handelspolitiske utvalg, og har blant annet vært styremedlem i E-CO Energi og Civita. Hun har vært norsk generalkonsul i New York.

Fra 2024 er hun direktør i Direktoratet for eksportkontroll og sanksjoner.

## Referanser


## Eksterne lenker
* 
* Kjell Magne Bondeviks første regjering på Regjeringen.no.
India under Sommer-OL 1972

**India under Sommer-OL 1972**. Førtiåtte sportsutøvere fra India deltok i sju sporter under Sommer-OL 1972 i München. India kom på delt 43.-plass med en bronsemedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Indonesia under Sommer-OL 1972

**Indonesia i Sommer-OL 1972**. Seks sportsutøvere fra Indonesia deltok i fem grener i Sommer-OL 1972 i München. Indonesia, som deltok for femte gang i et OL, vant ingen medaljer.  
 
## Medaljer

             
## Eksterne lenker
* Resultater og profilside  på sports-reference.com
Zahlkasserer

En **zahlkasserer** var i Danmark-Norge en embetsmann som var sjef for Zahlkassen.

Den 15. januar 1714 ble den norske zahlkassen opprettet ved at Povel Weybye ble utnevnt til embetet og samtidig fikk sin instruks. Ved kgl. res. av 5. januar 1784 ble det bestemt at kassereren skulle assisteres av en kontrollør. Kassereren og kontrolløren skulle holde separate registre over inntekts- og utgiftsordre og kvitteringer. Innsyn i den andres registre var forbudt. Etter 1814 ble Zahlkassen i Kristiania sidestilt med stiftamtstuene i Bergen og Trondheim, i 1862 ble alle kassene samlet i et kassekontor i Finansdepartementet, under ledelse av en zahlkasserer. Zahlkassererembetet ble opphevet ved ikrafttredelsen av ny lov om Norges Bank av 23. april 1892 og funksjonen som landets hovedkasse ble overført til Norges Bank.

## Referanser


## Kilder
*Oppslagsordene «zahlkasse» og «zahlkasserer» i Norsk riksmålsordbok, BIND IV, 1983 ISBN 82-573-0210-4
Einar Bersmo Gilberg

**Einar B. Gilberg** (født 10. mars 1977) er en norsk styrkeløfter som representerer Nidarø Styrkeløftklubb. Han er også innehaver og daglig leder av Nidarø Treningssenter.

Den 6. april 2010 var Einar med på TV-programmet Nordens herligste hvor han satte en verdensrekord i naken knebøy med 235&nbsp;kg. Han har tidligere utført det samme stuntet med 230 kg den 23. desember 2008. 

Einar var første nordmann til å løfte 310 kg og 320 kg i knebøy "uten utstyr".

## Personlige rekorder
Hans personlige rekorder for løfting med godkjent utstyr på et godkjent stevne var per 8. desember 2017 som følger:

Einar er også en ivrig sjakkspiller og spiller for Trondheim Sjakkforening med en rating på 1407

## Referanser




## Eksterne lenker
* 
* Fasiten - Einar sin treningsdagbok
Iran under Sommer-OL 1972

**Iran under Sommer-OL 1972**. Førtiåtte sportsutøvere fra Iran deltok i sju grener under Sommer-OL 1972 i München. Iran kom på 28.-plass med to sølv- en bronsemedalje. Bryteren Abdollah Movahed var Irans flaggbærer under åpningsseremonien.

## Medaljer

## Medaljevinnerne

## Kilder
* Iran under Sommer-OL 1972: Resultater og profilside  på sports-reference.com
Harriet Berg

**Harriet Berg** er navnet til flere personer:

* Harriet Elisabeth Berg, norsk tidligere statssekretær
* Harriet J. Berg, amerikansk ballettdanser og koreograf
* Harriet Mørch Berg, norsk redaktør og visepresident i Norges Røde Kors
Israel under Sommer-OL 1972

**Israel under Sommer-OL 1972**. Femten sportsutøvere fra Israel deltok i sju sporter under Sommer-OL 1972 i München. Det var sjette gangen Israel deltok i et OL, de vant ikke noen medaljer.  

## Medaljer

            
## Eksterne lenker
* Resultater og profilside  på sports-reference.com
Emmerich Weissenberger

**Emmerich Weissenberger** (født 1966 i Graz) er en østerriksk kunstner.

Weissenberger studerte skulptur under Franz Graf og Gunter Damisch ved Akademie der bildenden Künste Wien. Hans kunstneriske virksomhet med tegninger, malerier, installasjoner og aksjonskunst har over lengre tid vært sterkt orientert mot religiøse temaer, eksempelvis «døden som tabu», og kristen ikonografi.

## Oppsiktsvekkende kunstaksjon på langfredag 2010 i Wien
Langfredag, den 2. april 2010, vakte Weissenberger internasjonal oppmerksomhet i det han framførte en «performance» (kunstaksjon), i et stillas på Stefansdomen i Wien. Bare ikledt et lendeklede og en tornekrone av piggtråd, framstod han som et krusifiks.

Han avga følgende erklæring som begrunnelse:

På sin internett-hjemmeside hadde Weissenberger på forhånd annonsert aksjonen, som var rettet mot skandalene i forbindelse med seksuelle overgrep innenfor den katolske kirke. Han utløste dermed en utrykning både fra politiets og brannvesenets side. Weissenberger ble arrestert og deretter siktet for grovt skadeverk.

## Filmer
* Nora Ruzsics: *Ölpapierhaus beim Neulandcamp09*  En installasjon. Semperdepot Wien. November 2009. Online youtube.com 4:06 min
* Nora Ruzsics: *ANNA.IKONA - Geliebter Tod 2009*  En kunstaksjon på allehelgensdag 2009. Anatomisk Institutt, Universitetet i Wien. Online youtube.com 4:19 min

## Referanser


## Eksterne lenker
* Emmerich Weissenbergers hjemmeside
The Pursuit (album)

***The Pursuit*** er et musikkalbum utgitt av Jamie Cullum i 2009. Det ble også utgitt i *Deluxe Edition* med ekstramateriale bestående av blant annet live-innspillinger.

## Eksterne lenker
*
Stongafjelltunnelen

**Stongafjelltunnelen** er en veitunnel på fylkesvei 562 i Askøy kommune i Vestland. Tunnelen ble bygd i forbindelse med bygging av Askøybroen.

## Trafikkutvikling
Årsdøgntrafikken i tunnelen siden 2014.

## Se også
*Veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-37704,6736966,12/vegobjekt:82279006:008ec2:67)
Rivas (Nicaragua)

**Rivas** er en by i Nicaragua. Den er administrasjonssentrum i departementet Rivas, sørvest i landet. Byen ligger nær grensa til Costa Rica, mellom stillehavskysten og Nicaraguasjøen. Rivas har 50&nbsp;684 innbyggere (2012).

## Referanser


## Eksterne lenker
*
Río Celeste

**Río Celeste** er ei elv i kantonen Guatuso nord i Costa Rica. Den befinner seg i Volcán Tenorio nasjonalpark. Elva er et populært turistmål på grunn av sin flotte blå-turkise farge, som kommer av en kjemisk reaksjon mellom svovel og kalsiumkarbonat. Det er flere varme kilder i området rundt elva.

## Eksterne lenker
* Bilder av Río Celeste
Xcaret

**Xcaret** er et arkeologisk funnsted ved kysten av den meksikanske delstaten Quintana Roo. Stedet var en viktig havn og handelssted for mayaene. Xcaret ligger 6,5 kilometer sør for Playa del Carmen.

En del av ruinene befinner seg i det som er en såkalt økologisk turistpark, Xcaret økopark, og utgjør en del av Riviera Maya.

## Eksterne lenker
*
Akumal

**Akumal** er et lite turiststed langs Riviera Maya i den meksikanske delstaten Quintana Roo, mellom Playa del Carmen og Tulum. Det tilhører Tulum kommune. Stedet hadde 1&nbsp;310 innbyggere i 2010. Akumal ble grunnlagt i 1958 som et sted for dykking.

Navnet Akumal betyr «Skilpaddestedet» på yukatansk maya. Havskilpadder legger egg på strendene i hekkesesongen, som er fra april til oktober.

## Referanser
Dianmen

**Di'anmen** (地安门) er en gammel byport i Beijing i Kina. Den ble først bygd på  Yongle-keiserens periode under Ming-dynastiet.
Ottar Gravås

**Ottar Gravås** (1922–1985) var en norsk politiker (KrF), materielloffiser og næringsdrivende i Levanger. Han var stortingsrepresentant for Nord-Trøndelag fra 1973 til 1977 og på nytt fra 1983 til 1985.

## Liv og virke
Han vokste opp i Gravåsen ved Storvatnet i Leksvik, der familien drev gård. Han påtok seg tidlig verv i søndagsskole- og misjonsarbeid.

Han gikk i lære som bilmekaniker, fortsatte sin tekniske utdannelse ved Trondheim tekniske skole, og deltok i motstandsarbeid under okkupasjonen. Han ble arrestert under Operasjon Oleander i 1944 og satt fengslet i flere måneder på Vollan og Falstad.

Etter frigjøringen tjenestegjorde han i det norske forsvaret. Han var korporal, senere sersjant og bilkontrollør i transportkompaniet ved Distriktskommando Trøndelag, deretter løytnant og teknisk kvartermester ved Trøndelag dragonregiment på Rinnleiret fra 1952 til 1967.

Han var familiefar og bodde på Ulve i nåværende Levanger kommune. Fra han tok avskjed fra det militære i 1967, drev han eget bilverksted med bensinstasjon langs E6 på Gråmyra.

### Stortings- og kommunepolitiker
Gravås var medlem av Frol kommunestyre fra 1956 til kommunesammenslåingen i 1962, deretter medlem av Levanger kommunestyre 1962–1967 og 1972–1974. Han satt to perioder i formannskapet. 

Gravås var innvalgt på Stortinget fra Nord-Trøndelag i perioden 1973–1977, valgt på fellesliste for Kristelig Folkeparti og Høyre, deretter 1. vararepresentant i perioden 1977–1981, da Høyre fikk representanten. Gravås var også 1. vararepresentant til Stortinget i perioden 1981–1985, valgt på fellesliste for Kristelig Folkeparti og Senterpartiet. Han møtte fast så lenge Johan J. Jakobsen var samferdselsminister i Willoch-regjeringen (1983–1985). I hele sin tid på Stortinget satt Gravås i Stortingets forsvarskomité. 

Mellom de to periodene på Stortinget var Gravås ansatt som fylkessekretær i Nord-Trøndelag KrF.

## Referanser


## Eksterne lenker
*
Hepingmen

**Hepingmen** (forenklet kinesisk: 和平门, tradisjonell kinesisk: 和平門, pinyin: *Hépíngmén*) var en port i Beijings gamle bymur. I 1960-årene ble den revet for å gi rom for Beijings 2. ringvei. 

I dag brukes Hepingmen om det trafikknutepunktet som stedet er blitt til.
Københavns havn

**Københavns havn** er havnen i København. Den strekker seg i dag fra Svanemøllebugten i nord til Sjællandsbroen i syd og eies av Københavns Havn A/S. Selve havnedriften ivaretas av Copenhagen Malmö Port AB (CMP), som eies av By & Havn (tidl. Arealudviklingsselskabet) og Malmö Hamn AB.

Havnen er oppdelt i områder:

Det skjer til stadighet endringer, bl.a. er store deler av indre havn blitt omdannet til bolig- og forretningsområder.

## Historie
Byen oppsto som en havn langt tilbake i tidlig middelalder og på et tidspunkt ble den kongens eiendom. Christian IV flyttet Orlogsværftet fra Bremerholm til det nåværende Holmen, hvor også Flådens Leje ble plassert. Senere konger lot Holmen bebygge ytterligere, bl.a. Frederik V med mastekranen.

I 1742 ble havnen gjort til en selveiende institusjon og besto uendret til 1812, da det ble opprettet en sentral administrasjon av «Havne- og Mudringsvæsenet». Først i 2000 ble det nåværende Københavns Havn A/S opprettet etter en rettssak mellom staten og den selveiende institusjonen.

En særlig del av havnen spilte en vesentlig rolle, nemlig Frihavnen, som var et tollfritt område.

## Billedgalleri

Fil:Holmen.jpg|Frederik Vs mastekran på Holmen. Mastekranen er tegnet av arkitekt Philip de Lange. 
Fil:Nordhavnen København.jpg|Utsikt over Nordhavnen med Unipac i forgrunnen
Fil:Container ship loading-700px.jpg|Lasting av containerskip


## Eksterne lenker
* 
* Arealudviklingsselskabet I/S
Luntai

**Luntai** (kinesisk: 轮台县; pinyin: *Lúntái Xiàn*; uigursk: بۈگۈر ناھىيىسى / *Bügür Nahiyisi*) er et fylke i prefekturet Bayin'gholin i den autonome region Xinjiang i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Sosialistisk framtid

***Sosialistisk framtid*** (tidligere *Sosialistisk fremtid*) er et norsk magasin. Magasinet ble etablert som organ for Bevegelsen for Sosialisme i 2003. Drives siden 2007 som et uavhengig magasin eid av Bevegelsen for Sosialisme og utgitt i samarbeid med Marxistisk Forum og Marxist Forlag, etterhvert også Norges Kommunistiske Ungdomsforbund. Magasinet kommer ut fire ganger i året. 

Bevegelsen for Sosialisme fikk NOK 10 000 i produksjonsstøtte fra Norsk kulturråd for utgivelsen i 2017 og fikk avslag på støtte for utgivelsene i 2018 og 2019.

## Redaktører
* Marcos Amano (2003&ndash;2004)
* Even Sandvik Underlid (2004&ndash;2005)
* Marcos Amano (2005&ndash;2011)
* Aslak Storaker (2011&ndash;)

## Referanser


## Eksterne lenker
* Bladets nettsted
* Digitaliserte versjoner av bladet
George Campbell, 6. hertug av Argyll

**George William Campbell**, 6. hertug av Argyll  (født 22. september 1768, død 22. oktober 1839), bar tittelen jarl av Campbell fra 1768 til 1770 og marki av Lorne fra 1770 til 1806, var en skotsk politiker og adelsmann. Han var den eldste sønn av John Campbell, 5. hertug av Argyll og kona Elizabeth Campbell, 1. Baronesse Hamilton, datter av løytnant John Gunning.

Han var parlamentsmedlem for Whig for valgkretsen St Germans fra 1790 til 1796. Han gifta seg i Edinburgh den 29. november 1810 med Lady Caroline Elizabeth Villiers, datter av George Villiers, 4. jarl av Jersey.

Han døde i 1839, 71 år gammel på Inveraray slott i Argyllshire uten etterkommere og blei gravlagt 10. november 1839 ved Kilmun, Cowal. Broren, John Campbell, 7. hertug av Argyll overtok hans titler etter hans bortgang. 

## Referanser


## Eksterne lenker
*
Paninnguaq

**Paninnguaq** er et grønlandsk kvinnenavn som betyr «søt liten datter».

## Etymologi
*Paninnguaq* og *Paninguaq* er sammensatt av *panik*, «datter», og endelsen -*nnguaq*/-*nguaĸ*, som betyr «søt, kjært, liten».

## Utbredelse
*Paninnguaq* er et vanlig kvinnenavn på Grønland, og er etter *[[Naja]]* det vanligste kvinnenavnet av grønlandsk opprinnelse. *Paninnguaq* var svært populært som navn på jentebarn født på begynnelsen av 2000-tallet. Navnet er svært sjeldent i andre land.

|}

## Kjente personer med navnet
Personene i listen er ordnet kronologisk etter fødselsår.
* Paninnguaq Lynge (f. 1988), grønlandsk volleyballspiller
* Paninnguaq Abelsen, grønlandsk radiovert
* Paninnguaq Jensen, dansk musiker

## Referanser


## Eksterne lenker
*
Naja

:*Se også [[Naja (kobraer)]]*

**Naja** er et kvinnenavn med flere opprinnelser. Det kan være:
* et grønlandsk navn som betyr «lillesøster».
* et kroatisk og slovensk kvinnenavn.

## Etymologi
*Naja* er en opprinnelig grønlandsk slektskapsbetegnelse, som betyr «lillesøster til en gutt». Navnet kan i enkelte grønlandske dialekter også være en betegnelse for en ung ugift jente.

Flere andre navn et avledet av *Naja*, blant annet *[[Najannguaq]]*, «kjære lillesøster», *[[Najaaraq]]*, «lille lillesøster» og *[[Najattaaq]]* «nye lillesøster».

## Utbredelse
I 1842 utga den danske forfatteren B.S. Ingemann en roman med tittelen: *Kunnuk og Naja*. Den er også kjent under tittelen *Grønlænderne*. Etter at boken ble utgitt begynte *Naja* å bli tatt i bruk som jentenavn i Danmark, og hadde en spesielt sterk økning fra 1980-årene.

*Naja* er i dag et vanlig navn på Grønland, og er det mest utbredte kvinnenavnet som har grønlandsk opprinnelse. Navnet er også ganske vanlig i Danmark. Naja er også et populært navn i Slovenia.

|}

## Kjente personer med navnet
Personene i listen er ordnet kronologisk etter fødselsår.
* Naja Marie Aidt (f. 1963), dansk dikter og forfatter
* Naja Conrad-Hansen, dansk illustratør og designer

## Referanser


## Eksterne lenker
*
Ahura Mazda

**Ahura Mazda** er den skapende og livgivende guden i zoroastrismen. Han er opphavet til alt, men er likevel ikke en allmektig gud. Han tilbes i skriftsamlingen Avesta, særlig i Gatha- og Jasna -tekstene.

Navnet er avestisk for «den vise herren»; via persisk har navnet blitt endret til *Ohrmazd*, *Ohrmizd* og *Ohrmuzd*, og videre til romaniseringen *Ormus*. 

## Litteratur
* *[[Zarathustras sanger]], de eldste iranske skriftene*. Utvalg, oversettelse og innledende essay av Prods Oktor Skjærvø. De norske bokklubbene, 2003. XXXIX, 340 s. (Verdens Hellige Skrifter; 22) ISBN 82-525-4121-6

## Eksterne lenker
* Pantheon.org – Ahura Mazda
University of Melbourne

**University of Melbourne** (uformelt **Melbourne Uni**, **Unimelb** eller bare **Melbourne**) er et offentlig universitet i Melbourne i Australia. Det ble grunnlagt i 1853 og er Australias nest eldste universitet, og det eldste i Victoria. Hovedcampus ligger i Parkville, en bydel rett nord for Melbourne sentrum, men det finnes også en rekke campuser spredt rundt i Victoria. Det er blant de mest bemidlede universitetene i Australia med en overføring i 2008 på 1105 millioner AUD.

Melbourne rangeres blant de beste universitetene i Australia. Det påberoper seg en ledende posisjon blant australske universiteter innen økonomi og administrasjon, utdanning, ingeniørvitenskap, filologi, rettsvitenskap og medisin.

Melbourne University er den nest største forskningsorganisasjonen i Australia, etter CSIRO. I 2008 ble 653,7 millioner AUD brukt på forskning.

## Referanser


## Litteratur
* Macintyre, S. & Selleck, R.J.W. (2003): *A short history of the University of Melbourne*. Melbourne: Melbourne University Press. .
* Selleck, R.J.W. (2003): *The Shop: The University of Melbourne, 1850–1939*. Melbourne: University of Melbourne Press. 930pp
* Poynter, John & Rasmussen, Carolyn (1996): *A Place Apart – The University of Melbourne: Decades of Challenge*. Melbourne: Melbourne University Press. .  
* Cain, J. II & Hewitt, J. (2004): Off Course: From Public Place to Marketplace at Melbourne University''. Melbourne: Scribe.

## Eksterne lenker
* 
*  Bibliografi over University of Melbournes historie
Wests komet

**Wests komet**, formelt kalt **C/1975 V1**, **1976 VI** og **1975n**, er en stor komet som ble oppdaget av Richard M. West i 10. august 1975. Kometen har en beregnet omløpsbane rundt solen på over  år.

## Oppdagelse
Den ble fotografert av Richard M. West, fra European Southern Observatory, den 10. august 1975, og nådde sitt mest lyssterke punkt i mars 1976. I denne lyssterke perioden, rapporterte observatører at det den var lyssterk nok til å bli studert i fullt dagslys.

Til tross for dens spektakulære fremtoning, fikk ikke Wests komet den mediadekkningen en kanskje skulle trodd. En antar at dette delvis skyldtes den relative skuffelsen blant publikum etter at Kohouteks komet hadde passert i 1973. Kohoutek hadde blitt offentlig hauset opp av forskere til å bli svært fremtredende på himmelen, så nå var de mer forsiktige med å heve publikums forventninger.

## Oppbrudd
Under kometens passering av solen, antagelig for første gang på  år, observerte man at kjernen delte seg opp i fire mindre fragmenter. Dette skjedde da kometen var innenfor 30 millioner km av solen.

## Referanser
Burnham, R. and Levy, D. Great Comets, Cambridge: Cambridge University Press, 2000, s. 73

## Eksterne lenker
* Comet West: The Great Comet of 1976 Tony Hoffmann
* Comet West – 1976 Tony Smith
Engdroneflue

**Engdroneflue** (*Eristalis nemorum*) er en middelsstor flue som tilhører familien blomsterfluene.  Den er utbredt i hele Norge bortsett fra høyfjellet. Arten var for en tid kjent under navnet *[[Eristalis interrupta]]* (Poda, 1761).

## Utseende

En middelsstor (10–14&nbsp;mm), kraftig, sparsomt hårete blomsterflue. Den kjennes på at vingemerket er ganske lite, ikke lengre enn bredt. Ansiktet har en tydelig, svart midtstripe. Fasettøynene er tett kledt med korte hår. Antennene er brunlige, antennebørsten med lange hår. Thorax er litt lengre enn bred sett ovenfra, ganske matt med antydede grå lengdestriper på ryggen, på sidene med tett, lys behåring. Bakkroppen har lysgule sideflekker på det andre og tredje leddet. Beina er ganske korte, svarte og gule. Vingene er glassklare, med et lite, svart vingemerke som ikke er lengre enn bredt, og antydning til et gråsvart tverrbånd bak dette.

## Levevis
Larven utvikler seg i bløt gjødsel og andre svært næringsrike eller forurensede, våte miljøer. De voksne fluene er utholdende flygere og kan påtreffes nesten hvor som helst. De besøker mange slags blomster. Hannene forsvarer territorier over blomstene, og kan gi fra seg en pipende lyd når de henger på svirrende vinger i luften. De flyr i mai-september.

## Utbredelse
Arten er utbredt i det meste av Europa og videre østover til Stillehavet, trolig også i Japan, og i deler av Nord-Amerika. I Norge er den utbredt over hele landet, men ikke i høyfjellet.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[Høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Eristalini 
******** slekten dronefluer, *[[Eristalis]]* Latreille, 1804
********* **engdroneflue**, *Eristalis nemorum* (Linnaeus, 1758) (junior synonym *Eristalis interrupta* (Poda, 1761))

## Referanser


## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
*
KK-67

**Kraftsportklubben av 1967** (**KK-67**) er en styrkeløftklubb på Lademoen i Trondheim. Den er blant de eldste styrkeløftklubbene i Norge.

Klubbens løftere har en rekke gode resultater i en rekke stevner. Den har fostret flere landslagsutøvere, norgesrekordholdere, europarekordholdere og verdensrekordholdere.

Blant klubbens mest fremtredende utøvere har vært Reidar Steen, Sturla Davidsen, Olaf Dahl og Hans Magne Bårtvedt.

## Klubbrekorder

### Herrer, gamle vektklasser (f.o.m. 1974 - t.o.m. 2010)

## Eksterne lenker
* KK-67 sin hjemmeside
GNU C Library

**GNU C Library**, også kjent som **glibc**, var opprinnelig GNU-prosjektets  implementasjon av C-standardbiblioteket. Idag er det også en implementasjon av C++ standardbiblioteket.

Arbeidet med biblioteket startet i 1987 og en alfaversjon ble lansert den 1. januar 1988 for C-kompilatoren GNU C. Den første offisielle versjonen ble lansert 18. februar 1992. Den 18. juni 2001 ble GNU C slått sammen med C++-kompilatoren GNU G++. Samtidig ble *libg++* (standardbiblioteket for GNU G++) innlemmet i GNU C Library.

Glibc er fri og åpen programvare og er lisensiert under GNU Lesser General Public License (LGPL) versjon 2.1.

Siste versjon er 2.38 og ble lansert 31. juli 2023.

## Historie
Utviklingen av GNU C Library ble startet i 1987 av Roland McGrath ved Free Software Foundation (FSF). Hans hensikt var å lage et C-standardbibliotek for GNU-operativsystemet GNU Hurd. Første offisielle versjon ble lansert i februar 1992. I 2001 overtok en komitė under ledelse av Ulrich Drepper fra Red Hat, som ble en ledende bidragsyter og vedlikeholder. I mars 2012 besluttet styringskomitėen at utviklingen av biblioteket skulle foretas av et brukernettverk.

Den 31. juli 1999 ble *GNU Compiler Collection* (GCC) lansert av GNU. I denne samlingen av kompilatorer inngår GNU C. Den 18. juni 2001 ble GCC 3.0 lansert. Samtidig ble GNU C slått sammen med C++-kompilatoren GNU G++. GNU C er derfor idag en kombinert kompilator for C/C++. Samtidig ble også GNU C Library slått sammen med *libg++*, standardbiblioteket for GNU G++.

## Funksjonalitet
GNU C Library støtter alle relevante C-standarder: K&R C, ANSI C, ISO C99, ISO C11, ISO C18, ISO C23, Single UNIX Specification (UNIX 93, UNIX 95, UNIX 98, UNIX 03, UNIX V7), POSIX.1c, POSIX.1d, POSIX.1j, POSIX.2, POSIX.1-2001, POSIX-2004, POSIX-2008, POSIX.1-2017, BSD-grensesnitt, System V Interface Definition (SVID), X/Open Portability Guide 4.2 og utvidelser av C-syntaksen som er spesifikke for Linuxkjernen. Biblioteket støtter også alle standarder for C++: C++98, C++03, C++11, C++14, C++17, C++20 og C++23.

## Referanser


## Eksterne lenker
*
Nord-Korea under Sommer-OL 1972

**Nord-Korea under Sommer-OL 1972**. Trettisju sportsutøvere fra Nord-Korea deltok i ti sporter under Sommer-OL 1972 i München. Det var første gangen som Nord-Korea deltok i et sommer-OL. De kom på 22.-plass på medaljestatistikken med en gull-, en sølv- og tre bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Sør-Korea under Sommer-OL 1972

**Sør-Korea under Sommer-OL 1972**. 42 utøvere fra Sør-Korea deltok i åtte grener under Sommer-OL 1972 i München. Sør-Korea kom på delt 33.-plass på den uoffisielle statistikken med en sølvmedalje.

## Medaljer

## Medaljevinnerne
Kuwait under Sommer-OL 1972

**Kuwait under Sommer-OL 1972**. Seks mannlige sportsutøvere fra Kuwait deltok i to sporter, friidrett og svømming under Sommer-OL 1972 i München. Det var andre gangen Kuwait deltok i et OL, de vant ikke noen medaljer 

## Medaljer

     
## Eksterne lenker
* Resultater og profilside  på sports-reference.com
Libanon under Sommer-OL 1972

**[[Libanon]] under Sommer-OL 1972**. Tjueto sportsutøvere fra Libanon deltok i to sporter under Sommer-OL 1972 i München. Det var sjette gangen Libanon deltok i et sommer-OL. De kom på delt 33.-plass med en sølvmedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Malaysia under Sommer-OL 1972

**Malaysia under Sommer-OL 1972**. Femtitre sportsutøvere fra Malaysia deltok i seks sporter under Sommer-OL 1972 i München. De vant ikke noen medaljer.

## Medaljer

## Eksterne lenker
* OL-resultater på Sports-reference.com
Korsnes

**Korsnes**, (lulesamisk: *Hierenjárgga*), er ei lita bygd i Hamarøy kommune i Nordland. Det er i dag ca. 50 innbyggere der, for det meste eldre folk. I bygda ligger Korsnes kirke og produksjonslokalene til sjømatprodusenten Taste of North. For å komme til bygda må man ta av E6 like sør for Bognes fergeleie.

## Museum
En avdeling av Museum Nord ligger i Korsnes, i bygningene der det tidligere ble drevet handelsvirksomhet.

## Historie
Fra skattemanntallene vet man at de fleste innbyggerne i Tysfjord på 1600-tallet var sjøsamer. Av egnens 98 «skattemenn» i 1609 var kun én nordmann. Men ut mot midten av 1660-tallet ble fisket stadig dårligere, og kystbefolkningen begynte i stadig økende grad å livnære seg ved jordbruk. Dette falt sammen med at stadig flere nordmenn etablerte seg i Tysfjord. I 1665 var det 16 nordmenn i egnen, bosatt på gårdene *Forså*, *Botn*, *Skogvoll*, *Sommerset*, *Leiknesbø*, *Leiknes* og *Korsnes*. Det bodde 94 sjøsamiske familier i Tysfjord i 1665. Ved folketellingen («matrikuleringen») i 1723 var det bare 57 sjøsamiske familier i Tysfjord, men antallet norske familier var steget til 18. Sjøsamene i Tysfjord på begynnelsen av 1700-tallet skal ha livnært seg av fiske og skogbruk, ifølge datidige kilder. Omkring 1720 nevner en kilde at sjøsamene i Tysfjord er driftige og dyktige båtbyggere og tømmermenn. På 1740-tallet var det kommet borgere og gjestgivere både på Korsnes og i Kjøpsvik like ved.

Til langt opp på 1900-tallet var Korsnes et handelssted med telegrafstasjon, postkontor og faste dampskipsanløp. Knut Hamsun var ansatt som handelsbetjent på Korsnes en periode. Fotografen Magdalena Norman (1877–1979) vokste opp på Korsnes. Hun fikk bygget et fotoatelier på Korsnes i 1911, og Museum Nord har en rekke bilder fra hennes atelier. Hovedsakelig virket hun imidlertid som fotograf i andre deler av landet. Men i 1940 dro hun tilbake til Korsnes og arbeidet som dampskipsekspeditør og poståpner der frem til 1970. Fotoarkivet hennes ble gjenoppdaget i Harstad i 1985; det består av 6500 glassplater.

## Referanser


## Eksterne lenker
* Korsnes (Hamarøy) – på nettstedet *Turliv på Yttersia:   Hav og himmel - og litt til* (www.turliv.no), besøkt 21. april 2017
Hollywood Undead

**Hollywood Undead** er et amerikansk rap rock band fra Los Angeles, California. De slapp det første albumet, *Swan Songs* den 2. september 2008. I 2010 kom albumet *American Tragedy*. De er kjent for å bruke masker når de spiller konserter. Hollywood Undead er kanskje mest kjent for sangen «Undead». Medlemmene er: Charlie Scene, Johnny3Tears, JDog, Danny og Funny Man. Tidligere medlem er Deuce og Da Kurlzz. Da Deuce sluttet kom et nytt medlem i bandet, Danny, han bærer gullmaske.

## Medlemmer
Maskene har variert med tiden. Dette er maskene de brukte i 2013
*Jorel «J-Dog» Decker - Gitar, Keyboard, Bakgrunnsvokal og bass - Masken er hvit med en dollar foran munnen og to gassmaskefiltere. Masken har også svimerker etter sigaretter rundt øynene.
*Jordon «Charlie Scene» Terrel - Hovedgitar - Bruker ikke maske, men en svartgrå bandana, solbriller caps og hette.
*George »Johnny 3 Tears» Ragan - Vokal, skrik og bass - Blå mosaikkliknende maske med ett 3-tall på venstre side av ansiktet og en sommerfugl på høyre side
*Dylan «Funnyman» Alvarez - Hovedvokal - En svart tøymaske, inspirert av mexicanske wrestlere.  
*Daniel «Danny» Murillo - Vokal, gitar og keyboard - Maske i gull med et kors laget av maskingeværkuler på den ene siden

## Album
**Swan Songs*, 2008
**Desperate Measures*, 2009
**American Tragedy*, 2010
**Notes from the Underground*, 2013
**Day of the dead*, 2015
**Five*, 2017
*Empire, vol. 1, 2020

## Eksterne lenker
* 
*
Mongolia under Sommer-OL 1972

**Mongolia under Sommer-OL 1972**. Femti sportsutøvere fra Mongolia deltok i sju sporter under Sommer-OL 1972 i München. Det var tredje gangen som Mongolia deltok i et sommer-OL. De kom på delt 33.-plass med en sølvmedalje.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Filippinene under Sommer-OL 1972

**Filippinene under Sommer-OL 1972**. 53 sportsutøvere fra Filippinene deltok i elleve sporter under Sommer-OL 1972 i München. De vant ikke noen medaljer. 

## Medaljer

## Kilder
* Filippinene under Sommer-OL 1972: Resultater og profilside  på sports-reference.com
Singapore under Sommer-OL 1972

**Singapore under Sommer-OL 1972**. Sju sportsutøvere, fem menn og to kvinner fra Singapore deltok i tre sporter under Sommer-OL 1972 i München. De vant ikke noen medaljer.  

## Medaljer

## Eksterne lenker
*  Singapore at the 1972 München Summer Games  på Sports-reference.com/olympics
Thailand under Sommer-OL 1972

**Thailand under Sommer-OL 1972**. Trettifire sportsutøvere fra Thailand deltok i sju sporter i Sommer-OL 1972 i München. Thailand, som deltok for sjette gang i et sommer-OL, vant ingen medaljer.  
 
## Medaljer
Vietnam under Sommer-OL 1972

**Vietnam under Sommer-OL 1972**. To mannlige sportsutøvere fra Sør-Vietnam deltok i skyting under Sommer-OL 1972 i München. Vietnam, som deltok for sjette gang i et sommer-OL, vant ikke noen medaljer.  
 
## Medaljer
Fiji under Sommer-OL 1972

**Fiji under Sommer-OL 1972**. To sportsutøvere, en mann og en kvinne fra Fiji deltok i friidrett under Sommer-OL 1972 i München. Fiji, som deltok i et sommer-OL for fjerde gang, vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Christopher Cazenove

**Christopher Cazenove** (1943–2010) var en britisk skuespiller. Han huskes best for å ha spilt rollen som Blake Carringtons (bekledd av John Forsythe) yngre bror Ben Carrington i serien Dynastiet. Cazenove medvirket i 36 episoder i årene 1986–1987 som den noe slu Ben. Han spilte i tillegg i en rekke andre tv-serier som *The Regiment*, *The Duchess of Duke Street* og den populære *[[Østkantfolk]]*. Cazenove medvirket i kjente filmer som *[[Nålen]]* (*Eye of the Needle*) fra 1981 og *[[A Knight's Tale]]* fra 2001.

I februar 2010 kollapset Christopher Cazenove og ble lagt inn på sykehuset St. Thomas i London, hvor han fikk behandling for sepsis (blodforgiftning). Han ble 66 år.

## Referanser


## Eksterne lenker
*
New Zealand under Sommer-OL 1972

**New Zealand under Sommer-OL 1972**. Nittisju sportsutøvere fra New Zealand deltok i fjorten sporter under Sommer-OL 1972 i München. New Zealand kom 27.-plass med en gull-, en sølv- og en bronsemedalje. Bryteren David Aspin var New Zealands flaggbærer under åpningsseremonien.

## Medaljer

        
## Medaljevinnerne

    
## Eksterne lenker
* Resultater og profilside  på sports-reference.com
Saudi-Arabia under Sommer-OL 1972

**Saudi-Arabia under Sommer-OL 1972**. Femten sportsutøvere fra Saudi-Arabia deltok i friidrett under Sommer-OL 1972 i München. Det var første gangen som Saudi-Arabia deltok i et sommer-OL. De vant ikke noen medaljer.

## Medaljer
Nordlig rotlusblomsterflue

**Nordlig rotlusblomsterflue** (*Pipizella viduata*) er en liten, svart flue som tilhører familien blomsterfluene. Den er utbredt over det meste av Norge.

## Utseende
En liten (5–7&nbsp;mm), noe tettbygd, blankt svart blomsterflue. Ansiktet er flatt, antennene mørke, det tredje leddet smalt (2-3 ganger så langt som bredt) og nokså langt. Fasettøynene er tett hårete og møtes såvidt i pannen hos hannen. Kroppen er blankt svart, men uten metallglans. Thorax er omtrent så lang som bred, avrundet sett ovenfra. Bakkroppen er langt oval med fire ledd godt synlige ovenfra. Beina er hovedsakelig svarte, men deler av leggene og de innerste fotleddene gule. Vingene er forholdsvis korte og brede, glassklare met et grått vingemerke.

## Levevis
Larvene lever av bladlus i likhet med blomsterfluene i underfamilien Syrphinae, som noen systematikere plasserer denne slekten i. Disse fluenes larver lever av underjordiske bladlus på røttene av blant andre pastinakk og geitrams. Disse lusene voktes gjerne av maur men dette ser ikke ut til å hindre blomsterfluelarvene i å spise dem. De voksne fluene flyr lavt mellom vegetasjonen i enger, skogkanter, heier og hager. Flygetiden er fra mai til august.

## Utbredelse
Arten er utbredt i nesten hele Europa, og videre østover like til Kamtsjatka. I Norge er den vanlig i lavlandet i Sør-Norge. Den er også funnet mellom Bodø og Tromsø, men foreløpig er det ingen funn av den mellom Trøndelag og Bodø i Norge.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae 
******* gruppe Pipizini (bør muligens regnes til Syrphinae)
******** slekt *[[Pipizella]]* Rondani, 1856
******** nordlig rotlusblomsterflue, *Pipizella viduata* (Linnaeus, 1758)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
* 
* Foto av arten (identifikasjon litt usikker)
Humleblomsterflue

**Humleblomsterflue** (*Volucella bombylans*) er en kraftig flue som tilhører familien blomsterfluene. Den er utbredt i det mest av Europa, til Asia og Japan.

## Utseende

En stor (12–17&nbsp;mm) og kraftig, tett hårete blomsterflue. De finnes flere fargevarianter som etterligner ulike humlearter, de vanligste er svart med rød hale og en variant som er hovedsakelig gulhåret, med et svart tverrbånd på bakkroppens midtre del og hvithåret hale. Ansiktet er noe fremskytende og tett bestøvet. Antennene er korte, antennebørsten har mange, lange hår (fjærformet). Fasettøynene, som støter sammen i pannen hos hannen, er tett hårete. Hodet er forholdsvis lite, tydelig smalere enn thorax. Beina er nokså korte, middels kraftige og svarte. Vingene er melkehvite med et mørkt tverrbånd i den fremre halvdelen i midten (følger tverr-årene) og en diffus, mørk flekk ved vingespissen. Arten kan ligne på svartskjeggdroneflue *Eristalis intricaria* men skilles lett fra denne på at R4+5 (den lengdeåren som ender nærmest vingespissen) er ganske rett, mens den gjør en dyp bue bakover hos *[[Eristalis]]-*artene.

## Levevis
Arten lever helst i løv- og blandingsskog, men også i hager og buskmark. De voksne fluene flyr i mai-august og besøker mange slags blomster. Larvene lever i bolene til ulike humlearter. De spiser mest avfall, men kan også angripe humlelarvene. Enkelte ganger kan de også utvikle seg i bolene til stikkveps.

## Utbredelse
Arten er utbredt i nesten hele Palearktis, og i Nord-Amerika over det meste av Canada og USA. I Norge finnes den over hele landet unntatt i snaufjellet og lengst i nord.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Volucellini
******** slekt **[[humleblomsterfluer]]** (*Volucella*) Geoffroy, 1762 – tre arter i Norge
********* humleblomsterflue, ***Volucella bombylans*** (Linnaeus, 1758) – tett håret, to fargevarianter som etterligner ulike humelarter.
********* hvitbåndet humleblomsterflue, (*[[Volucella pellucens]]* (Linnaeus, 1758)) – hårløs, med et bredt hvitt bånd som dekker det andre bakkroppsleddet
********* geithamsblomsterflue, *[[Volucella inanis]]* (Linnaeus, 1758) – hårløs, med en gul-og-svartmønstret bakkropp.

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*
Gungorna och karusellen

**«Gungorna och karusellen»** er en svensk kuplett fra 1948, skrevet av Karl Gerhard og Dix Dennie, med melodi av Herbert Steen.

En tilbakevendende frase er *«tjänar in på gungarna vad man förlorat på karusellen»*.

Karl Gerhard fremførte kupletten første gang, utkledd til klovn, i en revy i 1948.

## Norsk versjon
Arild Feldborg har skrevet en norsk tekst. På norsk bærer den tittelen «Gyngene og karusellen». 

### Innspilling
*Arve Opsahl med ensemble. Innspilt i Oslo 28. januar 1950. Utgitt på 78-platen Musica A&nbsp;8446.

## Referanser
Rødbeint råtevedblomsterflue

**Rødbeint råtevedblomsterflue** (*Chalcosyrphus valgus*) er en ganske stor flue som tilhører familien blomsterfluene. I Norge er den ganske vidt utbredt, men ikke vanlig. Den er utbredt i det meste av den palearktiske sone, men ser ut til å være i tilbakegang og truet de fleste steder.

## Utseende
Em middelsstor (11-15 mm), slank, svart blomsterflue, ganske korthåret. Den kjennes lett på kombinasjonen helt svart kropp og klart røde baklår. Ansiktet er litt uthulet under antennene, som er rødlige, det tredje leddet nesten sirkelrundt. Fasettøynene er nakne og dekker det meste av hodet hos hannen. Thorax er tydelig lengre enn bred, med forholdsvis tydelige lengdestriper av grå bestøvning. Bakkroppen er lang og parallellsidig, helt svart. For- og mellombeina er rødgule og slanke. På bakbeina er lårene fortykkede og skarpt røde, leggene er krumme og svarte, føttene slanke og svarte. Vingene er nokså smale, klare med et gulaktig vingemerke.  

## Levevis
Den er en forholdsvis sjelden og truet art knyttet til gammel skog,likevel trolig den vanligste *[[Råtevedblomsterfluer (Chalcosyrphus)|Chalcosyrphus]]*-arten i Norge. Larvene utvikler seg i morkne stubber. De voksne fluene sitter ofte og soler seg på stubber og trestammer. De besøker også blomster. Flygetiden er mai-august.

## Utbredelse
Den er funnet i det meste av Europa, men har minket mye og kan være på vei til å forsvinne i mange områder. Det finnes også i det nordlige Asia. I Norge er den funnet i lavlandet i Sør-Norge, og det er også noen funn lengst i nord.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)'
****** underfamilien Eristalinae
******* gruppen Xylotini
******** slekt *[[Råtevedblomsterfluer (Chalcosyrphus)|Chalcosyrphus]]* Curran, 1925 
********* rødbeint råtevedblomsterflue, **''Chalcosyrphus valgus'' (Gmelin, [[1790]]) **

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
* 
* Foto av arten
Østerrike under Sommer-OL 1960

**Østerrike under Sommer-OL 1960**. 103 sportsutøvere, åttito menn og tjueen kvinner fra Østerrike deltok i femten sporter under Sommer-OL 1960 i Roma. Østerrike kom på attendeplass med en gull- og en sølvmedalje. Padleren Herbert Wiedermann var Østerrikes flaggbærer under åpningsseremonien

## Medaljer

## Medaljevinnerne
Norske klassikere

**Norske klassikere** kan referere til flere ting: 

* Norske klassikere (film), serie med gjenutgivelse av kjente norske filmer på DVD (tidligere på VHS)
* Norske klassikere (bok), bok utgitt i 2012 med omtale av kjente norske bøker, tv-programmer, filmer og musikk
Hârșova

**Hârșova** (bulgarsk: *Harsovo*/*Хърсово*, tysk: *Hirsova*) er en by langs Donaus høyre bredd, vest i landskapet Dobrudsja, Constanța (fylke) i Romania.
 
## Historie

 
Det har vært bosetting på stedet siden neolittisk tid. Arkeologiske funn stammer fra istiden og bronsealderen. I det siste århundret før Kristus bosatte grekerne seg i området. Romerne erobret området i det første århundret etter Kristus. Som følge av stedets strategisk viktige beliggenhet ved en overgang over Donau bygde romerne festningen *Carsium* på en høyde over elven. Etter delingen av det romerske riket i 395 ble Carsium del av Østromerriket. I det sjuende århundret trengte bulgarerne seg inn; 300 år senere kom bysantinerne tilbake og gjenopprettet festningsanleggene langs Donau, herunder Carsium. I det trettende århundret tapte de igjen Dobrudsja til bulgarerne, inntil regionen i 1410 ble innlemmet i Det osmanske riket. Tyrkerne overtok festningsanleggene og utvidet dem. I den etterfølgende tid opplevde byen en oppgang. Etter den russisk tyrkiske krig (1828–1829) ødela russerne festningen og store deler av byen. Hârșova mistet betydning og ble under berlinerkongressen i 1878 lagt til Romania. Etter den andre verdenskrigen begynte riktignok i beskjedent omfang, etableringen av industrivirksomheter på stedet. Mot slutten av kommunisttiden forfalt noen av den gamle bebyggelsen eller ble ødelagt.

## Etymologi
Navnets opprinnelse er uklart. Suffiksen *ova* er av slavisk opprinnelse. Ordstammen kan være et rudiment av det antikke navnet Carsium, men en tyrkisk opprinnelse blir også diskutert.

## Næringsliv
De viktigste næringsveier er landbruk, næringsmiddelindustri og turisme.

## Befolkning
I 1930 var de ca 3 500 innbyggerne fordelt på ca 600 tyrkere og de øvrige rumenere. Etter avslutningen av den andre verdenskrigen steg innbyggertallet fra 3 726 i 1948 til 10 394 i 1992. I 2002 bodde det i Harsova 10 097 personer, herunder 8 987 rumenere, 983 tyrkere, 76 sigøynere, 31 russere eller lippovanere og 12 ungarere Av disse bodde 9 674 i den egentlige byen og 423 i landsbyen Vadu Oii.

## Kommunikasjoner
Hârșova er uten jernbaneforbindelse. Gjennom byen løper Europavei 60 som går over Giurgeni-Vadu Oiibroen over Donau, reist mellom 1968 og 1971. Det er bussforbindelse til Constanța. 

## Severdigheter

I byen finnes ruiner av den romerske borgen *Carsium* og den osmanske festningen. Det er gjort arkeologiske utgravninger fra romersk, bysantinsk og osmansk tid og som kan ses i museet inne i byen. Den ortodokse kirken er knyttet til lippovanerne. Det er oppført flere større bolighus i sinti- og roma-arkitektur sørvest i byen.

## Referanser


## Eksterne lenker
* 
* Tegninger av festningen fra 1826 få år før den ble ødelagt
Kirkenesferda

**Kirkenesferda** er en beretning om Læreraksjonen i 1942, og om nazistenes og tyskernes motaksjoner ovenfor et stort antall lærere. Det ble utgitt et særopplag for kirkeneslærerne i 1000 eksemplarer; *Kirkenes-Ferda*. (J.W. Cappelens forlag). I boken er det forsøkt å gi et så korrekt bilde som mulig av det som skjedde fra arrestasjonene den 20. mars 1942 og til den siste pulje kom tilbake fra Kirkenes 8 måneder senere. Boken ble bl.a. forfattet basert på dagbøker utlånt av dem som førte slike under fangenskapet.

Like før lærerne forlot Kirkenes den 4. november 1942, sendte de ut følgende illegalt skriv:

## Se også
*Læreraksjonen i 1942
*DS «Skjerstad»
*Husebygrenda
Østerrike under Sommer-OL 1964

**Østerrike under Sommer-OL 1964**. Femtiseks sportsutøvere, førtifem menn og elleve kvinner fra Østerrike deltok i fjorten sporter under Sommer-OL 1964 i Tokyo. De vant ikke noen medaljerer. Skytteren Hubert Hammerer var Østerrikes flaggbærer under åpningsseremonien

## Medaljer